**মহাস্থানগড় প্রত্নতাত্ত্বিক জাদুঘর** ১৯৬৭ সালে করতোয়া নদীর কিনারা ও মহাস্থানগড়ের টিলা সংলগ্ন এলাকায় প্রতিষ্ঠা করা হয়। মহাস্থানগড়ের ইতিহাস ও ঐতিহ্যের গুরুত্ব উপলব্ধি করে এই প্রত্নতাত্ত্বিক জাদুঘরের উদ্যোগ নেয়া হয়। পরে বাংলাদেশ সরকারের সংস্কৃতি মন্ত্রণালয় সেটি দেখাশোনা করার উদ্যগ নেয়।

নিদর্শনসমূহ
-----------

উত্তর অঞ্চলের ঐতিহাসিক স্থানগুলো মহাস্থানগড়, দিনাজপুর, পাহাড়পুর, শেরপুর, রানী ভবানীপুর এলাকা থেকে বিভিন্ন সময়ে উদ্ধার করা প্রাচীন সামগ্রী ধীরে ধীরে জাদুঘরে শোভা পেতে থাকে। হাজার হাজার বছর আগের সোনা, রুপা, লোহা, ব্রোঞ্জ, পাথর, কাঁসাসহ বিভিন্ন মূল্যবান ধাতব পদার্থ ও পোড়ামাটির তৈরি মূর্তি, আত্মরক্ষার জন্য ধারালো অস্ত্র, নিত্যপ্রয়োজনীয় জিনিসপত্র ইত্যাদি সামগ্রী শোভাবর্ধন করে মহাস্থানগড় জাদুঘরের।

সংগ্রহ
------

জাদুঘরের মূল প্রবেশপথ
জাদুঘরে মহাস্থানগড় ও আশপাশের অঞ্চল থেকে সংগ্রহ করা অসংখ্য প্রত্নবস্তুর নমুনা রয়েছে। মৌর্য, গুপ্ত, পাল ও অন্যান্য রাজবংশের অসংখ্য স্মৃতিচিহ্ন এখানে যত্নের সঙ্গে সংরক্ষিত আছে। জাদুঘরে বেশ পুরানো মাটির মূর্তি, বাসনপত্র, স্বর্ণবস্তু, ব্রোঞ্জের সামগ্রী, কালো পাথরের মূর্তি, বেলে পাথরের মূর্তি, মাটি দিয়ে তৈরি খোদাই করা ইট, বিভিন্ন শিলালিপি, মাটি ও অন্যান্য ধাতুর তৈরি বোতাম, কানের ফুল, নাক ফুল, মূল্যবান পাথর, মার্বেল, পোড়া মাটির পুতুল, খেলনা, নানা ধরনের প্রাচীন অলংকারসহ বহু প্রাচীন ও মূল্যবান নিদর্শন রয়েছে।

এছাড়া জাদুঘরের অভ্যন্তরে সংরক্ষরণ করা রয়েছে বিভিন্ন সময়ের সাক্ষ্য বহন করা পোড়া মাটি ও দামি পাথরের একাধিক মূর্তি, শিলালিপি, অলংকার ও ধাতব সামগ্রী। এগুলোর মধ্যে উল্লে¬খযোগ্য কয়েকটি হলো খ্রিস্টপূর্ব পঞ্চম শতকের পোড়ামাটির দণ্ডয়িমান মূর্তি, ৭ম থেকে ১১শ শতকের পোড়ামাটির দ্রব্য, ১৫শ শতকের আরবি শিলালিপি, ১৮শ শতকের মূল্যবান মার্বেল পাথরের গণেশ, ১১শ শতকের বিঞ্চু , ১২শ শতকের ব্রহ্ম, ৮ম-১২শ শতকের স্বর্ণ ও রৌপ্য মুদ্রা, ৮ম থেকে ১০ম শতকের অলংকৃত মাটির বল, ৯ম এবং ১০ শতকের অষ্ট ধাতু নির্মিত বালা, বিভিন্ন সময়ের লৌহ নির্মিত দ্রব্যাদি, ১১শ শতকের কালো পাথরের অম্বিকা, ১০ম ও ১১শ শতকের পোড়া মাটির ফলক, ৭ম থেকে ৯ম শতকের বিভিন্ন আকারের ব্রোঞ্জের মূর্তি, চতুর্থ ও পঞ্চম শতকের পোড়ামাটির মূর্তির অংশবিশেষ প্রভৃতি।

অবকাঠামো
--------

জাদুঘরের প্রদর্শন কক্ষের বাইরে রয়েছে সুদৃশ্য বাগান। নানা রঙের ফুল ও ফল গাছের সমারোহ সেখানে। বাইরের চত্বরেও রাখা হয়েছে বেশকিছু প্রত্নতাত্ত্বিক নমুনা। দেশের বিভিন্ন এলাকা থেকে স্কুল, কলেজ, মাদ্রাসা, বিশ্ববিদ্যালয়ের শিক্ষার্থী, শিক্ষক, গবেষক, বিশেষজ্ঞরা শিক্ষা সফরের জন্য এখানে আসেন। আগতদের জন্য মহাস্থানগড়ের টিলাসংলগ্ন আম বাগানে গড়ে তোলা হয়েছে পিকনিক স্পট।

দর্শনের সময়
------------

এ জাদুঘরের গ্রীষ্মকালীন সময়সূচী হলো বেলা ১০টা থেকে সন্ধ্যা ৬টা পর্যন্ত। দুপুর ১টা থেকে ত্রিশ মিনিট মধ্যাহ্ন বিরতি। আর শীত কালীন সময়সূচী হলো সকাল ৯টা থেকে বিকেল ৫টা পর্যন্ত খোলা। দুপুর ১টা থেকে ৩০ মিনিট মধ্যাহ্ন বিরতি। মহাস্থানগড় জাদুঘর সপ্তাহের রোববার পূর্ণ দিবস, সোমবার অর্ধ দিবস এবং সরকারি ছুটির দিনগুলোতে বন্ধ থাকে।

চিত্রশালা
---------

* মহাস্থানগড় জাদুঘর মহাস্থানগড় জাদুঘর
* মহাস্থানগড় জাদুঘর প্রাঙ্গণ মহাস্থানগড় জাদুঘর প্রাঙ্গণ
* মহাস্থানগড় জাদুঘর মহাস্থানগড় জাদুঘর
* শিব লিঙ্গ, মহাস্থানগড় জাদুঘর শিব লিঙ্গ, মহাস্থানগড় জাদুঘর
* ধ্যানী বুদ্ধ, মহাস্থানগড় জাদুঘর ধ্যানী বুদ্ধ, মহাস্থানগড় জাদুঘর

আরো দেখুন
---------


উইকিমিডিয়া কমন্সে **প্রত্নতাত্ত্বিক জাদুঘর, মহাস্থান** সংক্রান্ত মিডিয়া রয়েছে।

* নাটোর রাজবাড়ী
* বরেন্দ্র গবেষণা জাদুঘর
* মোহাম্মদ আলী প্যালেস মিউজিয়াম
* বাংলাদেশের জাদুঘরের তালিকা

তথ্যসূত্র
---------

1. ↑  "প্রত্নতত্ত্ব অধিদপ্তর - বাংলাপিডিয়া"। বাংলাদেশ এশিয়াটিক সোসাইটি।
2. ↑  "শিবগঞ্জ উপজেলা - বাংলাদেশ জাতীয় তথ্য বাতায়ন"। *মহাস্থান যাদুঘর*। মন্ত্রিপরিষদ বিভাগ, এটুআই, বিসিসি ও বেসিস। [*স্থায়ীভাবে অকার্যকর সংযোগ*]
3. ↑  "প্রত্নতাত্ত্বিক জাদুঘর, মহাস্থান"। ইত্তেফাক গ্রুপ অব পাবলিকেশন্স লিঃ।

| * দে
* স
বাংলাদেশের জাদুঘর |
| --- |
| খুলনা | 
* খুলনা জাদুঘর
* বাগেরহাট জাদুঘর

 |
| চট্টগ্রাম | 
* চট্টগ্রাম বিশ্ববিদ্যালয় জাদুঘর
* এনাটমি জাদুঘর, সিভাসু
* মৎস্য জাদুঘর, সিভাসু
* জাতি-তাত্ত্বিক জাদুঘর
* জিয়া স্মৃতি যাদুঘর

 |
| ঢাকা | 
* আহসান মঞ্জিল
* ন্যাশনাল হারবেরিয়াম
* বাংলাদেশ ডাক জাদুঘর
* টাকা জাদুঘর
* জাতীয় চিত্রশালা
* মৎস্য জাদুঘর
* বঙ্গবন্ধু স্মৃতি জাদুঘর
* জাতীয় জাদুঘর
* পুলিশ মুক্তিযুদ্ধ জাদুঘর
* সামরিক জাদুঘর
* বিমান বাহিনী জাদুঘর
* বঙ্গবন্ধু সামরিক জাদুঘর
* মতিউর রহমান জাদুঘর
* আব্দুর রউফ জাদুঘর
* মুক্তিযুদ্ধ জাদুঘর
* স্বাধীনতা জাদুঘর
* বরকত জাদুঘর
* বিক্রমপুর জাদুঘর
* বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগার
* শিল্পাচার্য জয়নুল লোক ও কারুশিল্প জাদুঘর

 |
| বরিশাল | 
* বরিশাল বিভাগীয় যাদুঘর
* শেরেবাংলা জাদুঘর
* মহিউদ্দিন জাহাঙ্গীর জাদুঘর
* মোস্তফা কামাল জাদুঘর
* পানি জাদুঘর

 |
| ময়মনসিংহ | 
* ময়মনসিংহ জাদুঘর
* শিল্পাচার্য জয়নুল আবেদিন সংগ্রহশালা
* ভূমি যাদুঘর

 |
| রাজশাহী | 
* নাটোর রাজবাড়ী
* শহীদ স্মৃতি সংগ্রহশালা
* বরেন্দ্র গবেষণা জাদুঘর
* প্রত্নতাত্ত্বিক জাদুঘর, মহাস্থান
* মোহাম্মদ আলী প্যালেস মিউজিয়াম

 |
| সিলেট | 
* ওসমানী জাদুঘর
* মিউজিয়াম অব রাজাস
* শ্রীমঙ্গল চা জাদুঘর

 |
| রংপুর | 
* তাজহাট রাজবাড়ী
* দিনাজপুর জাদুঘর
* লালমনিরহাট জেলা জাদুঘর

 |